
ŠAKIŲ RAJONO SAVIVALDYBĖS  TARYBA

SPRENDIMAS

DĖL 76/100 DALIŲ GYVENAMŲJŲ PATALPŲ SU RŪSIU, ESANČIŲ ŠAKIŲ MIESTE, JAUNYSTĖS TAKE 4-32, PRIVATIZAVIMO
2013 m. balandžio 25 d. Nr. T-134
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 17 straipsnio 2 dalies 1 punktu, Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo (Žin., 1992, Nr.14-378; 2002, Nr. 116-5188) 12 straipsnio 2 dalies 1 punktu ir Vyriausybės 2001 m. rugpjūčio 21 d. nutarimu Nr. 1013 (Žin., 2001, Nr.73-2580) patvirtintos Savivaldybės (valstybės) gyvenamųjų patalpų ir pagalbinio ūkio paskirties pastatų privatizavimo (pardavimo) ir lėšų, gautų už privatizuojamas (parduodamas) gyvenamąsias patalpas ir pagalbinio ūkio paskirties pastatus, apskaitos ir naudojimo tvarkos aprašo 3 punktu, nusprendžia:


1. Parduoti Berūtai Markevičienei, kuriai atstovauja Petras Markevičius, veikiantis pagal 2010 m. gegužės 26 d. Šakių rajono 2-ojo notaro biuro įgaliojimą Nr. 2582, 76/100 dalių gyvenamąsias patalpas (unikalus numeris 8498-4000-3013:0010, bendras buto plotas 76,77 kv. m, pastato, kuriame yra butas, pažymėjimas plane 1 A5/p) su 5,09 kv. m ploto rūsiu (pažymėjimas plane R-58), esančias Šakių mieste, Jaunystės take 4-32,  už 30 000,00 (trisdešimt tūkstančių) litų.

2. Įgalioti rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartį ir perdavimo-priėmimo aktą.
Savivaldybės meras 

